OpenLLM-France/wikimedia huggingface dataset:
# Plaça del Pare Miquel (Esplugues de Llobregat)

La plaça del Pare Miquel d'Esplugues de Llobregat (Baix Llobregat) està protegida com a bé cultural d'interès local.
Se situa dalt d'un turonet, dominant el municipi. Es tracta d'un conjunt important pel seu valor urbanístic, històric i paisatgístic. Al carrer de l'Església hi ha l'entrada del Convent de Montsió i, més endavant, en un engrandiment del carrer, Can Ramoneda, al costat, Can Cortada i Can Pi, i desemboca a la Plaça del Pare Miquel, a la qual se situa l'església parroquial de Santa Magdalena. El Carrer de Montserrat neix del carrer de l'Església i resta limitat pel torrent de les Monges que s'obre arran de l'església. Per aquest carrer s'accedeix a Can Cargol i a Can Bialet.
Cal destacar, però, de la nefasta influència de l'Autopista de Molins de Rei, a prop de l'indret.

## Història

Tot i que Can Ramoneda té els seus orígens al segle xiv i la primera església parroquial al segle xi, els carrers, com a tals, no estan documentats fins al segle xvi, època de l'origen de la resta d'edificis ressenyats a la descripció.

## Referències

* «Plaça del Pare Miquel». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 maig 2012].
# Casa Massip

La Casa Massip, Casa Masip, Finca Sant Jordi o Torre Sant Jordi, és un edifici noucentista del municipi d'Esplugues de Llobregat (Baix Llobregat) protegit com a bé cultural d'interès local.

## Descripció

Respon al tipus de torre residencial i d'estiueig. L'edifici té coberta a dues aigües, coronada per una balustrada. Està format per planta baixa i dos pisos. A un cantó es troba un torricó, amb mènsula de maó vist i arcs a les finestres.

## Història

El nom de Casa Massip és atribuïble a l'antic propietari Salvador Masip i Masip. El 1946, Joan Gusí i Eulàlia Bonvehí van encarregar una reforma a l'arquitecte Mariano Canosa Gutiérrez, adquirint l'aspecte actual. Els nous propietaris la van denominar finca o torre Sant Jordi, donant nom al carrer Casal de Sant Jordi. A l'interior hi ha ceràmiques representant la llegenda de Sant Jordi i el drac.

## Referències

* ↑ «Casa Massip». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 maig 2012].
* ↑ «Casa Salvador Masip Masip». Inventari del patrimoni històric, arquitectònic i ambiental d'Esplugues de Llobregat p. 93-94. Diputació de Barcelona. [Consulta: 7 maig 2012].
# André Bascou

André Bascou (Ribesaltes, 9 d'abril de 1944) és un polític nord-català, exdiputat a l'Assemblea Nacional Francesa.

## Biografia

Diplomat a l'Escola Nacional Superior d'Arts i Oficis (ENSAM), milità al Reagrupament per la República, amb el qual fou escollit alcalde de Ribesaltes el 1982, càrrec que encara ocupa, actualment amb la Unió pel Moviment Popular. Endemés, des del 2006 és president de la Mancomunitat de Comunes Ribesaltes-Aglí.
Fou elegit diputat per la segona circumscripció dels Pirineus Orientals a les eleccions legislatives franceses de 1993. A les eleccions presidencials franceses de 1988 va donar suport a la candidatura de Jacques Chirac.

## Referències

* ↑ Becat, Joan. «L’evolució política de la Catalunya del Nord». Història. Política, societat i cultura dels Països Catalans. Grup Enciclopèdia. [Consulta: 18 desembre 2024].
* ↑ «Composició del consell municipal de Ribesaltes». Arxivat de l'original el 2015-06-28. [Consulta: 28 octubre 2015].

## Enllaços externs

* Fitxa de l'Assemblea Nacional Francesa
# Bokar

La Torre Bokar (també torre Zvjezdan) és una de les torres principals de les muralles de Dubrovnik a Croàcia, encarregada de protegir el flanc esquerre (mirant des mar) de la ciutat. Fa cara a mar i lateralment a una petita cala, l'altra banda de la qual està protegida per la fortalesa de Lovrijenac, que servia de suport a Bokar. Fou construïda seguint el disseny de l'arquitecte Michelozzi, el 1461 i s'hi van fer reformes el 1570.
# Breath of Fire III

Breath of Fire III (ブレスオブファイアIII) és un videojoc desenvolupat i publicat per Capcom originalment per la consola PlayStation com a part de la seva saga Breath of Fire.

## Enllaços externs

* Lloc web oficial per la versió de PlayStation Arxivat 2013-07-27 a Wayback Machine. (japonès)
* Lloc web oficial per a la versió de la PlayStation Portable Arxivat 2010-05-23 a Wayback Machine. (japonès)
# Sent Anhan (Tarn i Garona)

Sent Anhan (en francès Saint-Aignan) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 304 | 314 | 302 | 321 | 393 | 409 | 414 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Marie Bence | PS |

## Referències

* ↑ Toponímia occitana
# Calvinhac

Calvinhac (en francès Calvignac) és un municipi francès situat al departament de l'Òlt i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 220 | 229 | 211 | 203 | 194 | 192 | 196 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Juglair Nadége | |
| 2008- | Sylvie Gary | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 18 octubre 2010].
# Salhac (Òlt)

Salhac (en francès Saillac) és un municipi francès situat al departament de l'Òlt i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 108 | 135 | 118 | 109 | 114 | 118 | 138 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Gérard Lacan | |
| 2008- | Georges Castelnau | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 18 octubre 2010].
# Sant Martin de Nogairac

Sant Martin Laboval (en francès Saint-Martin-Labouval) és un municipi francès situat al departament de l'Òlt i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 175 | 234 | 186 | 205 | 170 | 179 | 175 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995- | Bernard Andissac | MoDem |

## Referències

* ↑ Toponímia occitana Arxivat 2012-03-11 a Wayback Machine. s'inclina per Sant Martin o Sent Martin, però a la viquipèdia occitana prefereixen Sant Martin Laboval
# Yangtanglestes

Yangtanglestes és un gènere de mamífer mesonic extint de la família dels mesoníquids. Visqué durant el període Paleocè. Se n'han trobat restes fòssils a la Xina. Es tracta del mesoníquid més antic conegut.
# Gasela de l'Atles

La gasela de l'Atles (Gazella cuvieri, en honor del naturalista Georges Cuvier) és una gasela de l'Àfrica Septentrional. És l'única gasela nadiua del nord del Sàhara. És un animal de color marró fosc, amb el cap i les potes marcats amb blanc i negre. La zona central també és blanca. La cua és molt curta i negra. L'animal també té una taca característica a sobre del nas de color negre. Ambdós sexes tenen banyes, que assoleixen una llargada de 35 cm i són corbades a la punta.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Ministeri de Cooperació al Desenvolupament Internacional de Suècia

El ministre de Cooperació per al Desenvolupament Internacional és el ministre del Govern de Suècia responsable d'ajuda externa al desenvolupament mundial. El ministre del gabinet és, com la resta del Govern de Suècia, designat i nomenat pel Primer Ministre de Suècia, que al seu torn és nomenat pel Riksdag. El ministre del gabinet pertany al Ministeri de Relacions Exteriors.
El càrrec fou creat en 1954 i el primer càrrec electe fou Ulla Lindström. Lindström és també la persona que ha servit en aquest càrrec durant més temps, 12 anys. L'actual càrrec és ocupat per Isabella Lovin, nomenada el 3 d'octubre de 2014.

## Llista de Ministres

| № | Ministre | Pren possessió | Deixa el càrrec | Temps en el càrrec | Partit | Primer Ministre |
| 1 | Lindström, UllaUlla Lindström (1909–1999) | 4 de juny de 1954 | 31 de desembre de 1966 | 12 anys, 210 dies | Socialdemòcrata | Erlander, TageTage Erlander (S) |
| 2 | Sigurdsen, GertrudGertrud Sigurdsen (n. 1923) | 3 de novembre de 1973 | 8 d'octubre de 1976 | 2 anys, 340 dies | Socialdemòcrata | Palme, OlofOlof Palme (S) |
| 3 | Ullsten, OlaOla Ullsten (n. 1931) | 8 d'octubre de 1976 | 18 d'octubre de 1978 | 2 anys, 10 dies | Popular-liberal | Fälldin, ThorbjörnThorbjörn Fälldin (C) |
| 4 | Hjelm-Wallén, LenaLena Hjelm-Wallén (n. 1943) | 17 d'octubre de 1985 | 4 d'octubre de 1991 | 5 anys, 352 dies | Socialdemòcrata | Palme, OlofOlof Palme (S) (1985 – 1986) Ingvar Carlsson (S) (1986 – 1991) |
| 5 | Svensson, AlfAlf Svensson (n. 1938) | 4 d'octubre de 1991 | 7 d'octubre de 1994 | 3 anys, 3 dies | Demòcrata-Cristians | Bildt, CarlCarl Bildt (M) |
| 6 | Schori, PierrePierre Schori (n. 1938) | 7 d'octubre de 1994 | 11 de juny de 1999 | 4 anys, 247 dies | Socialdemòcrata | Carlsson, IngvarIngvar Carlsson (S) (1994 – 1966) Göran Persson (S) (1996 – 1999) |
| 7 | Klingvall, Maj-IngerMaj-Inger Klingvall (n. 1946) | 14 de setembre de 1999 | 16 de novembre de 2001 | 2 anys, 63 dies | Socialdemòcrata | Persson, GöranGöran Persson (S) |
| 8 | Karlsson, Jan O.Jan Olov Karlsson (n. 1939) | 7 de gener de 2002 | 9 d'octubre de 2003 | 1 any, 275 dies | Socialdemòcrata | Persson, GöranGöran Persson (S) |
| 9 | Jämtin, CarinCarin Jämtin (n. 1964) | 10 d'octubre de 2003 | 6 d'octubre de 2006 | 2 anys, 361 dies | Socialdemòcrata | Persson, GöranGöran Persson (S) |
| 10 | Carlsson, GunillaGunilla Carlsson (n. 1963) | 6 d'octubre de 2006 | 17 de setembre de 2013 | 6 anys, 346 dies | Moderat | Reinfeldt, FredrikFredrik Reinfeldt (M) |
| 11 | Engström, HilleviHillevi Engström (n. 1963) | 17 de setembre de 2013 | 3 d'octubre de 2014 | 1 any, 16 dies | Moderat | Reinfeldt, FredrikFredrik Reinfeldt (M) |
| 12 | Lövin, IsabellaIsabella Lövin (n. 1963) | 3 d'octubre de 2013 | En el càrrec | 10 anys, 76 dies | Verds | Löfven, StefanStefan Löfven (S) |
# Bolants

Bolants és una partida del terme municipal de Tremp, al Pallars Jussà, dins de l'antic terme ribagorçà de Sapeira.
Està situada a la vall del barranc d'Esplugafreda, a l'esquerra d'aquest barranc. És en els contraforts septentrionals de la muntanya de Sant Cosme, al sud-oest d'on el barranc dels Botets aflueix en el d'Esplugafreda.
Al nord seu, a l'altre costat de la vall i davant mateix, hi ha el paratge de lo Seix.

## Enllaços externs

* Institut Cartogràfic de Catalunya
# Unlovable

Unlovable és una pel·lícula musical de comèdia dramàtica estatunidenca del 2018 dirigida per Suzi Yoonessi i escrita i protagonitzada per Charlene deGuzman. La pel·lícula explica la història de la Joy, una dona filipinoestatunidenca, la seva lluita contra l'addicció al sexe i l'amor, i la seva recuperació a través de la música i l'amistat platònica. La pel·lícula també és protagonitzada per John Hawkes i Melissa Leo, i està coescrita per Sarah Adina Smith i Mark Duplass. Va ser produïda per Duplass Brothers Productions i distribuïda per Orion Classics. La pel·lícula es va estrenar a South by Southwest i va rebre un reconeixement especial del jurat pel premi LUNA Gamechanger. S'ha doblat i subtitulat al català.

## Repartiment

* Charlene deGuzman com a Joy
* John Hawkes com a Jim
* Melissa Leo com a Maddie
* Paul James com a Ben
* Jake McDorman com a Jesse
* Alim Kouliev com a Konrad
* Josh Fadem com a Logan
* Josh Ruben com a Sam

## Referències

* ↑ Olsen, Mark. «From DM to SXSW: The collaboration that led to Mark Duplass and Charlene deGuzman's 'Unlovable'».
* ↑ Nolasco, Stephanie. «Sex, love addiction portrayed in ‘Unlovable,’ the ‘life-saving’ film that tells Charlene deGuzman’s story». foxnews.com. [Consulta: 13 gener 2020].
* ↑ McNary, Dave. «SXSW Winner 'Unlovable' Bought by Orion Classics». variety.com, 05-09-2018. [Consulta: 28 febrer 2019].
* ↑ Erbland, Kate. «'Unlovable' Review: Social Media Star Charlene deGuzman Breaks Out in Charming Sex Addiction Dramedy — SXSW 2018». indiewire.com, 13-03-2018. [Consulta: 28 febrer 2019].
* ↑ Unlovable a la Base de dades de cinema en català
# Bresse Vallons

Bresse Vallons és un municipi francès situat al departament de l'Ain i a la regió d'Alvèrnia-Roine-Alps. Es crea l'1 de gener de 2019, amb l'estatus de municipi nou, a partir de la fusió de Cras-sur-Reyssouze i Étrez, que esdevenen municipis delegats.
# Breuil-Cervinia

Breuil-Cervinia és un centre turístic situat a la capçalera de la vall de Cervinia, a la regió de la vall d'Aosta. Actualment és una important estació d'esquí, connectada per telefèric amb la veïna Zermatt, situada al vessant oposat del Cerví (Cervin en francès, Matterhorn en alemany i Cervino en italià). Aquesta famosa muntanya es troba molt pròxima a la població, que queda situada al seu sud-oest, a 2.003 m d'altura.

## Enllaços externs

* Breuil-Cervinia - Lloc web oficial (anglès) (francès) (italià) (castellà) (alemany)
* Dades de neu a Breuil-Cervinia; pàgina web oficial de la Vall d'Aosta Arxivat 2013-01-11 at Archive.is (anglès) (francès) (italià) (castellà) (alemany)
* Municipi de Valtournenche Arxivat 2009-06-09 a Wayback Machine.
# Brian Henton

Brian Henton va ser un pilot de curses automobilístiques britànic que va arribar a disputar curses de Fórmula 1.
Va néixer el 19 de setembre del 1946 a Castle Donington, Leicestershire, Anglaterra.

## A la F1

Brian Henton va debutar a la desena cursa de la temporada 1975 (la 26a temporada de la història) del campionat del món de la Fórmula 1, disputant el 19 de juliol del 1975 el G.P. de la Gran Bretanya al circuit de Silverstone.
Va participar en un total de trenta-set curses puntuables pel campionat de la F1, disputades en quatre temporades no consecutives (1975, 1977 i 1981-1982), aconseguint una setena posició com millor classificació en una cursa (i una volta ràpida) i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1975 | John Player Special Team Lotus | Lotus | Ford | ARG | BRA | SUD | ESP | BEL | MON | SUE | HOL | FRA | GBR 16 | ALE | AUT NVS | ITA | USA NC | | | | - | 0 |
| 1977 | March | March | Ford | ARG | BRA | SUD | O.USA 10 | ESP NVQ | MON | BEL | SUE | FRA | GBR NVQ | ALE | AUT NVQ | HOL DSQ | ITA NVQ | USA | CAN | JAP | - | 0 |
| 1981 | Toleman | Toleman | Hart | O.USA | BRA | ARG | SMR NVQ | BEL NVQ | MON NVQ | ESP NVQ | FRA NVQ | GBR NVQ | ALE NVQ | AUT NVQ | HOL NVQ | ITA 10 | CAN NVQ | LVG NVQ | | | - | 0 |
| 1982 | Arrows Racing Team | Arrows | Ford | SUD NVQ | BRA NVQ | O.USA Ret | SMR Ret | BEL Ret | MON 8 | E.USA 9 | CAN NC | HOL Ret | GBR 8 | FRA 10 | ALE 7 | AUT Ret | SUI 11 | ITA Ret | LVG 8 | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 37 (19) | 0 | 0 | 0 | 1 | 0 |
# Brixen

Brixen (italià Bressanone, ladí Porsenù) és un municipi italià, dins de la província autònoma de Tirol del Sud. És un dels municipis del districte i vall d'Eisacktal. Comprèn les fraccions d'Albeins, Gereuth, Klerant, Karnol, Elvas, Milland, Afers, Mahr, Mellaun, Pairdorf, Untereben, Pinzagen, Plabach, St. Andrä, Tschötsch, St. Leonhard, Tötschling, Tils, Mairdorf, Kranebitt, Rutzenberg i Sarns. L'any 2007 tenia 20.296 habitants. Limita amb els municipis de Feldthurns, Lüsen, Natz-Schabs, San Martin de Tor, Vahrn i Villnöß.

## Situació lingüística

| Pertinença lingüística (cens 2001) | 73,13% alemany |
| Pertinença lingüística (cens 2001) | 25,65% italià |
| Pertinença lingüística (cens 2001) | 1,23% ladí |

## Administració

Llista d'alcaldes :
| Període | Identitat | Partit |
| 2004- | Albert Pürgstaller | SVP |

## Agermanades

* Alemanya Ratisbona
* Eslovènia Bled,

## Galeria d'imatges

* Catedral de Brixen
* Interior del palau episcopal
* Catedral de Brixen
# Bro Dreger

Bro Dreger (francès Tregor) és un dels nou broioù (països) en què és dividida la Bretanya històrica. És format per 127 municipis, i segons el cens del 1999, té 192.243 habitants en una superfície de 2.251 km².
Està situat al nord-oest de la península de Bretanya i és repartit entre els departaments de Finisterre i Costes del Nord. S'hi parla un dialecte particular del bretó (tregorès) i són originaris del país l'escriptora Anjela Duval i Sant Iu, patró dels advocats.

## Personatges il·lustres

* Narcisse Quellien, poeta i folklorista de La Roche-Derrien
* François-Marie Luzel, dit Fañch an Uhel, escriptor i folklorista de Plouaret
* Ernest Renan, filòsof, Tréguier
* Anatole Le Braz, escriptor
* Charles Le Goffic, escriptor de Lannion
* Erwan Berthou, poeta bretó de Pleubian
* Anjela Duval, poetessa de Trégrom
* Maria Prat, poetessa
* Guy Ropartz, compositor de Guingamp

## Enllaços externs

* Geografia de Bretanya, llista de les viles de Bro Dreger
# Bruno Giacomelli

Bruno Giacomelli va ser un pilot de curses automobilístiques italià que va arribar a disputar curses de Fórmula 1.
Va néixer el 10 de setembre del 1952 a Poncarale, Itàlia.

## A la F1

Bruno Giacomelli va debutar a la catorzena cursa de la temporada 1977 (la 28a temporada de la història) del campionat del món de la Fórmula 1, disputant l'11 de setembre del 1977 el G.P. d'Itàlia al circuit de Monza.
Va participar en un total de vuitanta-dues curses puntuables pel campionat de lta F1, disputades en vuit temporades no consecutives (1977 - 1983 i 1990), aconseguint un tercer lloc com millor classificació a una cursa i assolí catorze punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1977 | Team McLaren | McLaren | Ford | ARG | BRA | SUD | O.USA | ESP | MON | BEL | SUE | FRA | GBR | ALE | AUT | HOL | ITA Ret | USA | CAN | JAP | - | 0 |
| 1978 | Team McLaren | McLaren | Ford | ARG | BRA | SUD | O.USA | MON | BEL 8 | ESP | SUE | FRA Ret | GBR 7 | ALE | AUT | HOL Ret | ITA 14 | USA | CAN | | - | 0 |
| 1979 | Autodelta | Alfa Romeo | Alfa Romeo | ARG | BRA | SUD | O.USA | ESP | BEL Ret | MON | FRA 17 | GBR | ALE | AUT | HOL | ITA Ret | CAN | USA Ret | | | - | 0 |
| 1980 | Alfa Romeo | Alfa Romeo | Alfa Romeo | ARG 5 | BRA 13 | SUD Ret | O.USA Ret | BEL Ret | MON Ret | FRA Ret | GBR Ret | ALE 5 | AUT Ret | HOL Ret | ITA Ret | CAN Ret | USA Ret | | | | 16è | 4 |
| 1981 | Alfa Romeo | Alfa Romeo | Alfa Romeo | O.USA Ret | BRA NC | ARG 10 | SMR Ret | BEL 9 | MON Ret | ESP 10 | FRA 15 | GBR Ret | ALE 15 | AUT Ret | HOL Ret | ITA 8 | CAN 4 | LVG 3 | | | 15è | 7 |
| 1982 | Alfa Romeo | Alfa Romeo | Alfa Romeo | SUD 11 | BRA Ret | O.USA Ret | SMR Ret | BEL Ret | MON Ret | E.USA Ret | CAN Ret | HOL 11 | GBR 7 | FRA 9 | ALE 5 | AUT Ret | SUI 12 | ITA Ret | LVG 10 | | 22è | 2 |
| 1983 | Toleman | Toleman | Hart | BRA Ret | O.USA Ret | FRA 13 | SMR Ret | MON NVQ | BEL 8 | E.USA 9 | CAN Ret | GBR Ret | ALE Ret | AUT Ret | HOL 13 | ITA 7 | EUR 6 | SUD Ret | | | 19è | 1 |
| 1990 | Life Racing Team | Life | Life | USA | BRA | SMR NVQ | MON NVQ | CAN NVQ | MEX NVQ | FRA NVQ | GBR NVQ | ALE NVQ | HUN NVQ | BEL NVQ | ITA NVQ | | | | | | - | 0 |
| 1990 | Life | Life | Judd | | | | | | | | | | | | | POR NVQ | ESP NVQ | JPN | AUS | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 82 (69) | 0 | 1 | 1 | 0 | 14 |
# Bruno Herrero Arias

Bruno Herrero (Jerez de la Frontera, 13 de febrer de 1983) és un exfutbolista professional andalús, que ocupà la posició de migcampista. Ha estat internacional amb la selecció espanyola sub-18.

## Carrera esportiva

Format al planter del Sevilla FC, només juga dos partits de primera divisió amb els sevillistes. Començada la temporada 06/07 marxa al Reial Múrcia. L'any següent és cedit durant uns mesos a la UD Salamanca. De nou a Múrcia, es consolida al conjunt pimentoner la temporada 08/09, en la qual disputa 35 partits i marca 10 gols.

## Enllaços externs

* Fitxa del jugador
# Bruno Seidlhofer

Bruno Seidlhofer (Viena, 5 de setembre de 1905 - Viena, 19 de febrer de 1982) fou un pianista austríac.
Durant més de quaranta anys va ser un mític professor de piano a l'Acadèmia de Música de Viena. Entre els estudiants de Seidlhofer hi ha Otto Zykan, Alice Ader, Martha Argerich, Raffi Armenian, Rudolf Buchbinder, Nelson Freire, Friedrich Gulda, Claudia Hoca, Daniel Pollack i Lars Sellergren.

## Biografia

Seidlhofer va estudiar orgue, clavicèmbal, piano, violoncel i composició amb Franz Schmidt. També va estar en estret contacte amb la nova escola de Viena al voltant d'Arnold Schönberg i especialment d'Alban Berg. El 1938, va transcriure L'Art de la Fuga per a piano a quatre mans.
Des de la seva joventut, Seidlhofer va tenir fama internacional com a pianista i professor de piano brillant. Del 1938 al 1980 va ensenyar piano a l'Acadèmia de Música de Viena, de vegades fins i tot d'orgue i clavicèmbal. Durant molt de temps també va treballar com a professor a l'Acadèmia de Música de Colònia. Fou nomenat professor el 1943.
Bruno Seidlhofer va estar convidat a impartir classes magistrals a universitats de tot el món, inclosos el Brasil, el Japó, Escandinàvia i Itàlia. Ha estat membre de jurats en els concursos de piano més prestigiosos, sobretot a Moscou, Ginebra, Viena i Varsòvia.

## Notes i referències

* Aquest article està extret de l'article de Wikipedia en suec titulat "Bruno Seidlhofer".
# Brusson

Brusson (arpità Breutson) és un municipi italià, situat a la regió de Vall d'Aosta. L'any 2007 tenia 840 habitants. Limita amb els municipis d'Ayas, Challand-Saint-Anselme, Emarèse, Gaby, Gressoney-Saint-Jean, Issime i Saint-Vincent.

## Administració

Llista d'alcaldes :
| Període | Identitat | Partit |
| 1975-1978 | Augusto Rollandin | Unió Valldostana |
| 1978-1980 | Ignacio Lévêque | Llista Cívica |
| 1980-1985 | Roberto Vicquéry | |
| 1985-2005 | Elso Gérandin | |
| 2005- | Giulio Grosjacques | Llista Cívica |
# Brynjólfur Sveinsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Brynjólfur Sveinsson (1605–1675) va ser el bisbe luterà al poble de Skálholt situat al sud d'Islàndia.
Aquest mateix bisbe va descobrir el Còdex Regius i el va anomenar Edda. Brynjólfur va atribuir el còdex manuscrit a Sæmundr fróði, un sacerdot islandès del segle xii. Emperò, aquesta atribució va ser negada pels erudits moderns, que creuen que va ser fet per diversos autors.
# Bsharra

Bsharra o Bsharri (en àrab بْشَرِّيْ, Bxarrī; en francès Bécharré, àrab بْشَرِّيْ) és una ciutat del Líban a la vall de Kadisha, capital del districte del mateix nom a la província o governació del Nord.

## Història

Bsharra fou un antic establiment fenici. Fou refugi dels cristians maronites al segle vii. En època de les croades fou anomenada Buissera i fou un dels feus del comtat de Trípoli. Sota els mamelucs fou part de la niyaba de Trípoli; el cap local o muqàddam sota els mamelucs i els otomans era sempre un cristià maronita, excepte Abd-al-Munim II, que al final del segle XV es va convertir al monofisisme provocant la revolta dels habitants. L'arameu s'hi va parlar fins al segle xix i encara s'aprecia en l'accent. El 1843 un bosc de cedres proper a la ciutat va quedar sota la protecció del patriarca maronita. Vers 1955 tenia 4.000 habitants. A la guerra civil de 1975 a 1990, fou un bastió cristià; Samir Geagea, nadiu de la ciutat, va esdevenir cap del moviment de les Forces Libaneses.

## Enllaços externs

* Ambaixada del Líban, secció de Bsharra Arxivat 2007-08-23 a Wayback Machine.
* World66 Arxivat 2007-09-27 a Wayback Machine.